
HOTĂRÂRE

cu privire la demersul salariaţilor din Sectorul întreţinere a imobilelor şi teritoriului al IPNA Compania „Teleradio-Moldova”
În urma examinării Demersului salariaţilor din Sectorul întreţinere a imobilelor şi teritoriului al IPNA Compania „Teleradio-Moldova”, semnat de 23 de persoane şi având numărul de intrare 1/80 din 22 octombrie 2012,
în conformitate cu prevederile art.56 alin.(6), art.58 lit.c) și g), art.60 alin.(3) lit.a)-c) din Codul audiovizualului al Republicii Moldova,

şi în baza p.9, p.42 lit.d), k) şi m) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, p.21 lit.d) şi g) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/31 din 24.08.2007,
luând în consideraţie atribuţiile Consiliului de Observatori şi ale preşedintelui IPNA Compania „Teleradio-Moldova”, potrivit cărora

Consiliul de Observatori supraveghează respectarea de către conducerea şi angajaţii Companiei a cadrului juridic în domeniul de funcţionare a audiovizualului public, fiind abilitat să determine principiile şi necesităţile remunerării angajaţilor Companiei, să stabilească grila salarială pentru angajaţii Companiei,
iar preşedintele IPNA Compania „Teleradio-Moldova” – să exercite conducerea şi administrarea ei curentă, pe principii de independenţă decizională, fiind responsabil de încheierea, la propunerea directorului radiodifuziunii sau a directorului televiziunii, a ordinelor cu privire la recrutarea, perfecţionarea, angajarea şi concedierea personalului ei,
Consiliul de Observatori
HOTĂRĂŞTE:

1. Problema expusă în Demersul salariaţilor din Sectorul întreţinere a imobilelor şi teritoriului al IPNA Compania „Teleradio-Moldova” nu ține de atribuțiile Consiliului de Observatori.

2. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 7 membri ai Consiliului de Observatori: „pentru” – V.Bogatu, D.Deleu, R.Lozinschi-Hadei, V.Meșină-Prodan, A.Peru-Balan, E.Rîbca, V.Țapeș; „contra” – P.Grozavu.
Preşedintele

Consiliului de Observatori                                                       Eugeniu Rîbca

Secretarul şedinţei
Consiliului de Observatori                                                      Viorica Bogatu

